text: [{"text_idx": "#000003", "text": "Ameerikatti Gatiin Boba\u2019aa haala kanaan dura muudatee hin beekneen kufuu gabaafame"}, {"text_idx": "#000004", "text": "Ameerikatti fedhiin bittaa boba\u2019aa dhabamuun, gatiin boba\u2019aa seenaa keessatti yeroo jalqabaatiif zeroo gaditti bu\u2019uun negative seene. Gatiin Negatiiva keessa seene jechuun ammoo Kaampaniiwwan boba\u2019aa omishanii gabaaf dhiyeessan, warreen bitataniif kaffalauudhaan akka harkaa fuudhan gaafataa jiru. Sababiin isaa ammoo baatii May/Caamsaa dhuftu keessa bakki kuusaan boba\u2019aa dhabamuu mala sodaa jedhu tahuu odeeyfannoonni addeessa."}, {"text_idx": "#000005", "text": "Weerara Vaayirasii Koroonaa guutuu addunyaa keessatti ka\u2019e too\u2019achuuf, uggura sochii diinagdee fi ummataa irra kaahame hordofuun gabaa irratti fedhiin boba\u2019aa kan dhabame tahuunis beekamee jira.\nHaaluma kanaan Wixata kaleessaa Ameerikaa keessatti Gatiin Boba\u2019aa gadi\u2019aanaan West Texas Intermediate (WTI) jedhamu dhibbeentaa 300 ol gadi bu\u2019uun, Kaampaaniiwwan gatii boba\u2019aa barmeela tokkoo Daalara -37.63 himataa oolan.\nHaaluma walfakkaatuun gatiin boba\u2019aa addunyaatis hanga tokko kan gadi bu\u2019e yoo tahu, boba\u2019aan barmeela tokoo dalaara 25 kan gurgurame tahuus odeeyfannoon ni mul\u2019isa."}, {"text_idx": "#000008", "text": "701: Mallaqa namni nama bira kaayate irraa zakaa akkamitti baasan?\n700: Maallaqa liqiitiin dalaganii bu\u2019aa qoodachuun akkami?\n699: Kittaannaan dhiiraa fi dhalatti garaagarummaa qabaa?\n698: Adurreen salaata ni balleessitii?\n697: Nama qabeenya nama dhoorkate akkam godhan?"}]